V 


DISSERTATIO  INAUGURATIS 


QUAM 

ANNUENTIBUS  MAGNIFICO  DOMINO  RECTORE,  PERILLUSTRI 
FACULTATIS  MEDICAE  P.  DIRECTORE,  SPECTABILI  D.  DECANO 
AC  CLARISSIMIS  D.  D.  PROFESSORIBUS 

AUSPICE 

D.  BARTHOLOMiEO  PANIZZA 

ANATOM.  HUJMAN.  P.  O. 

PRO  DOCT.  MEDIC.  LAUREA  OBTINENDA  IN  I.  R. 
ARCHIGYMNAS.  TICINENSI  MENSE  MARTII  ANNO  2  03 4» 

UNA  CUM  ADNEXIS  THESIBUS 

■  \ 

PUBLICAE  DISQUISITIONI 

SUBMITTEBAT 

CAJETANUS  DALLA  VERDE 

VERONENSIS 

CHIRURGIAE  DOCTOR 

ATQUE  ARTIUM 

OBSTETRICIAE  ET  OCULARIAE  MAGISTER 


TICINI  REGII. 

Ex  Typis  Fusi  et  Socii* 


Digitized  by  the  Internet  Archive 
in  2018  with  funding  from 
Wellcome  Library 


https://archive.org/details/b30358693 


DE 

SECALE  CORNUTO. 


C^uod  olim  uno  aetiologico  intuitu  me¬ 
dicorum  attentionem  excitabat  ,  secale 
cornutum  *  jam  pharmaceutica  dignitate 
emicat. 

Observationum  hinc  et  experientia¬ 
rum  ,  illud  attinentium,  series  novissi¬ 
mis  hisce  temporibus  tam  aucta  est,  ut, 
quod  eas  in  unum  colligeret,  analysi 
tentaret  ,  eaque  demum  inductiva  ra¬ 
tiocinatione  consectaria  deduceret,  quae 
dissipandis  non  solum  circa  nocivos  se- 


calis  cornuti  effectus  controversias  adhuc 
vigentibus  inserviant,  sed  ipsam  ejusdem 
in  corpus  humanum  agendi  rationem  il¬ 
lustrare  juvent,  opus  haud  inutile  pu¬ 
taverimus. 


Recale  Cornutum ,  aut  Corniculatum ,  Secale  Luxurians; 
Clavum  secalinum  ,  It.  Grano  Sperone ,  Gall.  Ergot  9 
Ble  cornu ,  Germ.  Mu’terkorn ,  specificam  quamdam  di¬ 
cunt  altera tionem  Secalis  cerealis  a  JVendelin  Thalius 
germano  seculo  XVI.  primum,  ut  ridetur,  descriptam, 

QUALITATES  PHYSICAE. 

Etsi  secalis  cornuti  grana  occurrunt  voluminis  justo 
minoris ,  plerumque  tamen  in  majus  excrescunt  volu¬ 
men ,  ita  ut  unam  aut  alteram  vel  et  tres  lineas  cras¬ 
sa,  octo  vero,  decem,  viginti  et  ultra  longa  existant. 
Recurvata  porro ,  extremis  extenuata ,  saepius  obtusa , 
longitudinaliter  sulcata,  sulco  non  unico,  ut  sana  solent 
grana,  sed  pluribus,  saepe  tribus,  non  raro  qualuor, 
quinque  et  uitra ,  plus  minusve  profundis  ,  unde  trian- 

gularia,  quadrangularia,  ravissime  rotundata  se  offerunt. 
Superficies  plus  minusve  glabra,  fessuris  et  foraminibus, 
insecti,  ut  videtur,  rosione  factis,  notata.  Color  ejusdem 
vario  in  gradu  violaceus.  Interna  granorum  substantia 
cavis  exiguis  nonnunquam  scatens,  albescens,  a  tenuissimo 
cortice  nulla  arte  separanda,  fragilis,  compagis  minus 
solidae  quam  grana  non  alterata.  Secalis  cornuti  recentis 
quadam  quantitate  coacti  odor  peculiaris  ingratus,  nau¬ 
seosus,  pulverati  magis  conspicuus,  granorum  exsicca¬ 
torum  nullus.  Sapor  fer  me  nullus;  ex  degustato  tamen 
pulvere  aliquid  acris  linguae  imprimitur.  Leviora  etiam 
sunt  grana  secalis  corniculati  quam  sana.  Aliquando  uni¬ 
cum  spica  gerit  ejusmodi  granum  insignis  plerumque 
magnitudinis  ,  alias  plura  ,  tria  nempe  ,  quatuor  ,  duo¬ 
decim  ,  irno  vel  quarta  granorum  pars  in  hanc  meta— 
morphosim  rapta  in  Sol  an  iens  i  Galliae  provincia  visa  est. 
Tota  spica  hujusmodi  affecta  labe  nondum  reperta.  Si 
solitarium  in  spica  granum  corniculatum ,  cetera  ple¬ 
rumque  semina  magis  evoluta  et  perfecta;  pluribus  vero 
insimul  ita  degenerantibus  seminibus ,  reliqua  quoque 
afficiuntur ,  contrahuntur  nigroque  pulvere  contaminan¬ 
tur.  Farina  hocce  vitio  inquinata  aquae  minus  absorbet; 
pulvis  vero  secalis  cornuti  nihil  glutinosi  prodit  in  pa¬ 
sta  ;  panis  confecti  color  intense  caeruleus ,  nigrescens, 
quasi  cohaesione  privus. 

Tempestatis  solique  humidifas  huic  secalis  labi  ma¬ 
gnopere  pairocinatur ,  cui  hordeum,  avena,  triticum, 
aliaque  gramina  obnoxia ;  secale  vero  prae  ceteris. 


7] 


QUALITATES  CHEMICAE. 

Quae,  infante  adhuc  chemia  ,  ad  dignoscendam  se® 
calis  cornuti  compositionem  a  lessier  aliisque  facta  sunt, 
tentamina,  consuito  omittimus,  ut  cel.  V auquelin  ana- 
lysim  illico  exponamus,  qui  evulgavit,  se  clavum  seca- 
litium  resolvisse:  i.  in  materiem  colorantem  luteo-fulvam, 
aicoliole  solubilem ,  ejusdem  ferme  ac  oleum  pisceum 
saporis ,  2.  in  materiem  oleosam  albam  valde  abundan¬ 
tem  ,  3.  ia  aliam  substantiam  colorantem  violaceam  ab 
alcohole  nequaquam  solvendam  ,  in  lana  et  serico,  alu¬ 
mine  prius  densatis  ,  facile  figendam ,  4*  *n  acidum  li¬ 
berum,  quod  auctor  phosphoricum  putat,  5.  in  mate- 
siem  vegeto-animalem ,  maxime  abundantem,  in  putre- 
d  nem  valde  pronam  ,  destillationi  oleum  spissum  et 
ammoniam  largientem  ,  6,  in  exiguam  ammoniae  liberae 
coniam  ad  temperaturam  aquae  ebullitionis  secedentis. 

Praeterea  juxta  Vauquelmii  experientias  nullum  in 
Secale  cornuto  arnyli  vestigium  ,  glutinis  quoque  prae¬ 
sentia  dubia.  Novissima  porro  F»  Mciass  analysi  doce¬ 
mur,  secale  cornutum  1.  nil  de  amylo,  2.  gluten  econ- 
tra,  albumen  vegetabile,  substantiam  muco-saceharinam, 
et  gummi  gerere,  3.  acidum  hydrocianycum ,  morphi- 
nam  ,  narcotinam  in  eo  prorsus  desiderari ,  4*  ainmo' 
niam ,  vel  saltem  principium  alcaliuum ,  an  pecularis 
alcaloides?  —  inveniri,  5.  acido  phosphorico  privum  es¬ 
se ,  ejusque  loco  acidum  quoddam  vegetabile,  probabili¬ 
ter  aceticum  ,  suppeditare ,  6.  demum  in  materiem  colo¬ 
rantem  violaceam ,  substantiam  resinosam ,  oleum  pin¬ 
gue,  et  residuum  quoddam  alcaiinum  separari» 

Hisce  aliisque  investigationibus  cbemicis  neque  ratio, 
qua  hoc  gignitur  vitium ,  neque  principium ,  cui  suam 
clavus  secalinus  debet  efficaciam ,  quidqtiam  illustrantur. 
Id  duntaxat  per  eas  novimus:  clavum  secaliuum  amylo 
prorsus  carere,  quo  secale,  tam  dives. 

Causae. 

Xftrum  haec  graminum  ,  et  secalis  inprimis  corruptio 
veteribus  nota,  dubium;  imo  ex  silentio  hac  super  re 
scriptoribus  ante  Wendelin  Thalius  habito  concludere 
liceret  ,  eandem  illos  latuisse ,  aut  cum  aliis  cerealium 
morbis  confudisse.  At  post  consignatam  a  medico  germano 
morbi  secalini  notitiam  ,  plurima  a  medicis  Gallis ,  Ger¬ 
manis,  Italis  circa  eandem  rem  evulgata  scripta;  ab  om¬ 
nibus  hujus  causae  melallaxeos  quaesitae ,  diversae  a 
diversis  assignatae.  Soli  humiditas,  macritas  nimiaeque 
pluviae  ceu  causae  labis  remotae  a  plurimis  traditae  (i). 
Omnes  vero  conjecturas  ad  statuendam  causam  ejus  pro¬ 
ximam  ,  eam  nempe ,  ex  qua  clavus  secalinus  proxime 
generatur,  prolatas  exponere  velle,  nimis  loDgum,  fors  et 
inutile  opus.  Quare  praecipuae  et  doctorum  attentionem 
magis  meritae  memorandae.  Opinio  Monetae ,  justo  ube¬ 
riori  nulritioni  et  luxurianti  bine  granorum  evolutioni 
vitium  tribuentis  ,  oblivione  digna.  Auctore  Tillet ,  in¬ 
sectum  luis  culpam  gerit.  Plures  exigui  hujus  insecti 
bruchos  in  granis  secalis  corniculatis  ac  eorum  in  pa¬ 
piliones  metamorphosim  ,  se  vidisse  testatur.  Quare  opi- 

(i)  Juxta  TVildenow  et  Kircheisen  vel  maxime  siccis 
aestatibus  frequenti  irroratione  gigni  arte  potest. 

liatur,  ovillorum  depositionem  super  secalis  |grana  ab  in¬ 
secto  factam,  horum  nutritionem  evolutionemque  eum  in 
modum  abnormem  reddere ,  qualem  in  secale  cornuto 
videmus.  Cujus  porro  substantia  bruchum  nutriri  usque 
ad  suum  transitum  in  papilionem ,  Tillct  observasse  refert* 
Dan  Golter  ,  Schreber  et  Read  eadem  opinio.  Juxta 
liosce  auctores  ex  punctura  insecti  et  aucta  inde  hu¬ 
morum  in  grana  congestione  clavas  generatur  secalinuS. 
At  huic  acquiescere  sententiae  vetat  omnium  primum 
frequens  insecti  absentia  iu  secale  cornuto ;  praeterea  ex 
ejusdem  praesentia  nequaquam  concludere  licet  ,  clavi 
secalini  genesim  illi  deberi;  quandoquidem  objici  possit , 
non  sanis  ,  sed  degeneratis  jam  granis  insectum  sua  ad- 
plicare  ovula,  hinc  nequaquam  insectam  causam  sistere, 
propter  quam  grana  secalis  inde  corrumpuntur,  verum 
ab  ipsa  granorum  corruptione  insectum  allici  ad  ova  de¬ 
ponenda.  Otto  a  Miinchhausen  fungi  speciem,  Clavarium 
ab  eo  nuncupatam,  utpote  verisimilem  clavi  secalini  causam 
criminabatur.  Nuperius  autem  ili.  De  Candolle  cogno¬ 
visse  evulgavit  ,  secale  cornutum  ,  nil  aliud  esse  ,  quam 
fungum  ad  genus  sclerotium  spectantem,  quem  proinde 
sclerotium  clavum  dixit. 

De  Canclollii  maximae  in  re  pbytologica  aucto¬ 
ritatis  viri  opinioni ,  diu  lateque  vigenti  ,  doctissimus 
Viiey  opponebat:  grana  secalis  corniculata  eadem,  qua 
grana  sana,  ratione  spicae  inseri;  nonnulla  grana  vidisse 
in  dimidia  tantum  superiore  eorum  parte  degenerata,  in¬ 
feriore  integra  ferme  remanente  ;  grana  cornuta  eodem  „ 
quo  sana ,  sulco  instrui  ;  m  pluribus  stilum  pistilli  su» 
peresse  ;  internam  clavorum  substantiam  albidam  esso 
ac  amylo  alterato  longe  magis ,  quam  spongioso  fungorum 

lexiui  similem.  Ex  quibus  Virry  concludebat,  secale 
cornutum  nequaquam  ceu  fungi  productum ;  sed  potius 
utpote  effectum  peculiaris  granorum  morbi  ,  ex  nimia 
humiditate  praesertim  oriundi  ,  habendum  esse  ;  qui 
morbus  insolitam  vegetationem  granorumqne  degenera* 
tionem  determinat,  eodem  f< rme  modo,  quo  scirrbus, 
artbrocace  aliaeque  hujusmodi  aegritudines  in  animalibus 
generantur.  Hisce  addit,  comparativam  a  cel.  TFancjuelin 
factam  sclerotii  steriorum  et  secalis  cornuti  analysim 
chemicam  nullam  inter  bina  haec  corpora  analogiam  pa¬ 
tefecisse  ,  quae  res  inter  corpora  congenera  insolita. 
Autumat  ergo  Virey ,  secalis  cornuti  efficaciam  materiae 
acri  ac  substantiae  vegeto- animali  putrescibili  inhaerere, 
amylum  illud  esse,  quod  praeceteris  secalis  principiis  de¬ 
generationi  subjacet;  ejus  enim  nullum  in  secale  cornuto 
vestigium ;  gluten  quoque  alterari  atque  in  oleum  spissum 
et  ammoniam  converti. 

Cl.  tandem  Levedle  cum  secalis  spicas  in  omnibus 
suae  evolutionis  periodis  attento  subjecisset  examini,  ge- 
neseos  rationem  clavi  secalini  penitus  sibi  exploratam 
credidit.  Hoc  itaque  auctore  docemur,  secale  cornutum 
nequaquam  ex  uno  fungo  ,  ut  De  Candolle  statuerat , 
s  d  ex  binis  partibus  constitui;  imo  partem,  quam  De 
Candollius  fungum  putaverat,  non  esse,  nisi  ovarium 
floris  minime  foecundati  et  abnormi  hac  ratione,  figura 
nempe  cornu  evolutum  ;  alteram  partem  vero  ,  extimam 
sedem  occupantem  ,  difficillime  conspiciendam  el  non 
observandam  nisi  certa  evolutionis  epo<  lia  secalis  cornuti, 
verum  fungum  esse,  quem  Leveille  a  sphacelo  diuturnum 
et  copiosum  secalis  cornuti  esum  sequi  solito  ,  spha - 
celiam  segetum  nuncupavit. 


Juxta  Leveille  ista  sphacelia  in  interna  glumae 
parte,  ipsi  germini,  scilicet  ovario,  innascitur.  Ab  initio 
nil  aliud  refert ,  nisi  guttam  irregularem  humoris  viscidi 
foetidi,  coloris  albo-flavescenlis ,  majorem  inde  consisteo- 
tiam  adepturi.  Humor  iste  viscidus,  fungum  constituens 
et  ovarium  floris  obducens,  docente  Leveille ,  ovarii  foe« 
cundatiouem  impedit  ,  quia  instar  corporis  interpositi 
accessum  pollinis  ad  germen  prohibet.  Ovarium,  prout 
Leveille  observasse  contendit,  quamvis  non  foecundatum , 
ita  tamen  crescere  atque  se  evolvere  exinde  incipit  ,  ut 
ab  initio  griseum  ,  dein  nigrum  punctum  exhibeat,  quinque 
vero  aut  sex  dierum  spatio ,  superatis  involucris  serai- 
nalibus  ,  extra  prodeat.  Una  cum  ovario  non  foecundato 
fungus  etiam  extra  glumas  producitur.  Hoc  tempore 
spbacelia  ad  extremum  ovarii  liberum  se  prodit  aspectu 
corporis  flavescentis  ,  conici,  circumvolutis  elevationibus,' 
insiar  superficiei  cerebri  ,  instructi.  Pedetentim  deiu 
spbacelia  volumine  imminuitur,  exiccatur,  et  facillime 
attritu  ,  verberatione  ,  a  subjecto  ovario  separatur. 

Diuturnae  etiam  pluviae,  juxta  observationes  Le¬ 
veille  9  non  solum  fungi  jam  perfecti  humorem  diluero 
et  abstrahere,  verum  ipsum  quoque  fungum  evellere  va« 
lent.  At  contra  hanc  etiam,  accuratis,  quantum  vider 
tur,  observationibus  innixam,  Leveille  doctrinam,  De • 
s^r  anges  animadvertebat;  nunquam  sibi  sphaceliam  vel 
in  granis  recentissimis  et  nondum  perfecte  exsiccatis  se¬ 
calis  cornuti  et  ab  omni  attritu  et  a  quavis  externa  in¬ 
juria  sedulo  custoditis  conspicere  contigisse.  Praeterea 
si  ista  spbacelia,  ut  ipse  Leveille  docet,  tam  facile 
per  piuvias ,  exsiccationem ,  attritum  etc.  a  subjecto  gra¬ 
no  cornicnlalo  divellitur  ,  et  si  virtus  secalis  cornuti 


illi  inhaeret ,  id  se  intelligere  non  posse  ,  cur  vix  non 
idem  semper  effectas  secalis  cornuti  etiam  vetusti  ,  at¬ 
tritum  aliasque  injurias  passi  ,  usum  sequatur. 

Concludimus,  secalis  cornuti  genesim  tenebris  adhuc 
obvolvi,  opinionem  autem  Roessig ,  Tessier ,  Zneckerl , 
JFildenow ,  Virey ,  Lorinser  aliorumque,  qui  ex  aber¬ 
rante  vegetatione  et  specifica  granorum  degeneratione,  cui 
soli  humiditas  nimiaeque  pluviae  praesertim  favent ,  ce¬ 
teris  conjecturis  hac  super  re  astructis  verisimiliorem 
videri. 

EFFECTUS  IN  ANIMALIBUS. 

Rem  aggredimur  obscuritatis  et  controversiarum 
plenam;  etenim,  quod  plures  scriptores  gravissimarum 
duarum  aegritudinum  epidemicarum,  gangraenae  nempe 
siccae  — -  Necrosis  ustilagincae  Sauvagesii  —  et  Ra- 
phaniae.  L.  reum  faciunt,  secale  cornutum,  ab  aliis  utpote 
insontica  res,  ab  omni  absolvitur  culpa  —  TPaldschmid , 
Kannegieszer ,  Nater  ,  Model ,  Nogel ,  Fochen  ,  P#/- 
las ,  de  la  Hirc ,  Mayer,  TNesener  etc.  —  Sunt  etiam, 
qui  dum  gangraenam  epidemicam  ei  adscribere  non  du¬ 
bitant  — •  I.  And,  Murray ,  —  ab  accusatione  morbi 
convulsivi  spasmodici  liberant,  aliis  versa  vice  sentienti¬ 
bus  —  Leidenfort  ,  Qmelin  ,  Eschenlach ,  Lenlin  etc. 
—  neque  eorum  ,  qui  utriusque  morbi  observatas  epide- 
msas  scriptis  consignarunt  ,  numerus  exiguus  ,  neque 
desiderantur  experimenta  ad  rem  illustrandam  cum  in 
brutis,  tum  in  homine  suscepta. 

Nos  sine  panium  studio  medicorum  observata  et 

experimenta  exponemus,  ad  id  demum  conclusuri,  quod 
ex  ipsis  rebus  spoote  fluere  videbitur. 

Primas  morbi  epidemice  in  quibusdam  Germaniae 
regionibus  grassantis  notitias,  ex  quo  systema  nerveum 
eminenter  afficiebatur ,  et  secalis  cornuti  usui  tribueba¬ 
tur  ,  inveniuntur  in  scripto  ex  facultate  medica  Mar- 
burgensi  anno  i5qy  edito.  Ephemerides  porro  N.  C. 
dec.  III.  referunt,  anno  1698  in  quibusdam  Germa¬ 
niae  provinciis  plures  insimul  homines  temulentia  ,  do¬ 
loribus  capitis  ,  vertigine ,  et  peculiari  inflatione  faciei 
afflictas  fuisse  ,  quorum  malorum  panis  farina  secale 
cornuto  inquinati  usus  insimulabatur. 

Morbum  eonvulsivum  epidemicum  anno  1702  om¬ 
nem  regionem  Friburgensem  ,  annis  vero  1716  et 
1717  plures  Saxoniae  et  Sueciae  provincias  infestantem  , 
secale  magna  clavorum  copia  pollutum  pro  causa  ha* 
buisse,  evulgatum  est. 

Eadem  spasmodica  aegritudo  cum  an.  3722  in  Si- 
lesiam ,  1728  in  Borussiarn ,  et  1786  in  Bohemiam 

debaccharetur,  secali  cornuto  sine  controversia  tribueba¬ 
tur.  Unus  Scrinci  in  Boheniia  quingenos  hac  lue  cor¬ 
reptos  vidit. 

Molestus  formicationis  ad  pedes  sensus  ,  cardialgia 
violenta,  dolor  ad  manus,  ad  caput,  membrorum  rigi¬ 
ditas  ,  urens  in  manibus  pedibusque  calor ,  altos  aegro¬ 
rum  ejulatus  excitans  ,  copiosus  ex  toto  corpore  sudor , 
carebaria ,  vertigo,  visus  obnubilatio,  pulsus  vix  alte- 
rati  magis  obvia  erant  morbi  symptomata:  amblyopia, 
coecitas  ,  amnesia  ,  incessus  vacillans  ,  hebetatio  mentis  , 
fu  ror  ,  melancholia  ,  coma,  opisthotonus  vel  emprostho¬ 
toniis  ,  linguae  tumor  ,  epilepsia ,  fames  canina  ,  pete- 

chiae  ad  pedes  ,  ad  faciem  minus  obvia  ;  binas  usque 
ad  duodecim  hebdomadas  morbi  cursus  emetiebatur.  In¬ 
ter  quingenos  aegrotos  tercenti  perierunt.  Juvenes  prae 
aetate  provectis  necati  (i). 

Moderno  aevo  anno  nempe  iBiy  ab  usu  secalis 
cornuti  recentis  cum  pane  mists  Oelze  Postdarnii  in 
Borussia  temulentiam  ,  amblyopiam  ,  vertigines  nasci 
vidit.  Sexta  a  messe  hebdomada  eadem  seges  innocua  re- 
periebatur. 

Eodem  anno  1817  Doct.  Hennig  Borusstis  et 
ipse  quatuor  juvenes  curandos  habuit  ,  qui  sibi  rapha- 
liiam  comparaverant  usu  panis,  cui  farina  secalis  cor¬ 
nuti  mixta  erat.  Stupor,  cephalaea,  vertigo,  ponde- 
3tis  sensus  ad  stomachum  ,  dolores  spasmodici  ad  gingi¬ 
vas  ,  ad  artus,  horum  convulsio,  digitorum  rigiditas  , 
loquela  difficilis ,  incessus  nutans  ,  mentis  obnubilatio 
praecipua  erant  morbi  symptomata.  Propter  ejusdem 
secalis  usum  tota  familia  eodem  corripiebatur  morbo. 
Cadaver  matris  citissime  imputruit;  Pater  vero  familias 
quatuor  hebdomadas  membrorum  lassitudinem,  anxie¬ 
tatem,  oppressionis,  ac  ponderis  sensum  ad  stomachum, 
formicationem  ,  artuum  convulsiones,  spasmodicas  digi¬ 
torum  contractiones,  diarrhoeam,  dyslaliam  passus  est. 
Emaciationem  porro  insignem  ,  pulsus  debiles  ,  tardos , 
cutim  rugosam  eoioris  cachectici  exibebat. 

o 

Eadem  in  filiis  adnotata  symptomata.  Praeter  cla» 


(1)  Amplioris  morbi  descriptionis  cupidi,  praeter  lauda¬ 
tissimum  Scrinci  opus,  eam  apud  G.  H.  Burgard ,  C.  N.  Lang , 
i.  Mart.  Frid .  Mulier  P  Michael  Ryan  %  TUsot,  aliosque  in¬ 
veniant. 

vtsm  9  rrnllnm  aliud  vitium ,  neque  peregrina  infensa 
semina  admixta,  usi  lolium  temulentum ,  in  secale  illo 
inventa  sunt. 

Doct.  Nollen  refert,  anno  1 8  r  6  in  quibusdam 
Westphaliae  locis  ,  prope  Medebacli  ,  dimidiam  incolar 
rimi  partem  morbo  nervoso  superius  descripto  propter 
usum  secalis  cornuti  succubuisse. 

Plures  Silesiae  inferioris  medici  anno  1821,  quo 
anno  secalis  cornuti  proventus  valde  copiosus  ,  rapha- 
niam  observarunt.  Doct.  Closz  Waldau  apud  ires  fami¬ 
lias  decem  eo  morbo  affectos  vidit  ,  inter  quos  infans 
convulsionibus  jugulatus.  Eadem  calamitas  ex  eadem 
causa,  ex  secale  nempe  cornuto  eum  pane  comesto  in 
nonnullis  familiis  a  Doct.  Oszwald  observata.  Ex  quin¬ 
que  aegris,  qui  per  sex  dies  usi  erant  pane,  quem  in¬ 
signis  secalis  cornuti  farinae  copia  ingrediebatur  ,  qua- 
tuor  oceubueiunt;  quinto  servato  fames  canina,  naen¬ 
iis  que  hebetatio  diu  superstites. 

Idem  auctor  raphaniam  vidit  in  decem  et  octo  in¬ 
dividuis  ex  eo  natam,  quod  se  satiaverant  pulte,  quam 
pro  tertia  parte  farina  secalis  cornuti  constituebat. 

Omnes  mox  traditae  observationes  relatae  inveniun¬ 
tur  in  opere ,  a  Doct.  C .  Q,  Lorinser  ,  de  effectibus 
secalis  cornuti  in  homine  et  in  brutis  anno  1824  Be- 
r  oli  ni  edito, 

Corwulsivci  funestior  fuit  altera  forma  morbi ,  gan~ 
graenosa ,  de  qua  secale  cornutum  itidem  reum  factum 
est.  Hanc  plures  Galbae  provinciae  anno  i63o  fune¬ 
stantem  Doct.  Thuillier  clavo  secalino  tribuebat;  anno 
vero  1672  cl.  Pe/rault  ad  regiam  scientiarum  Pari- 
siensem  academiain  t enuntiabat  ,  se  cum  per  Soloimm 

«  Sologne  )>  iier  faceret,  ex  regionis  medicis  dedicisse,  se«* 
cale  aliquando  ibi  ita  corrumpi,  ut  panis  ex  eo  confe¬ 
cti  usum  gangraena  sicca  membrorum  ,  horumque  ja¬ 
ctura  sequerentur  absque  febre  et  inflammatione. 

Dira  lue  perseverante  ,  adque  eam  investigandam 
anno  1674  Dodart  delegato  ,  aeademia  discebat,  ab  usu 
secalis  cornuti  vertigines  ,  febres  malignas  ,  cum  sopore 
et  extremitatum  grangraena  nasci;  hanc  crurum  stupo- 
Tem  ,  dolorem  exiguumque  tumorem  ,  nullam  vero 
inflammationem  praecedere  ;  profundas  membri  partes 
gangraena  prius  corripi,  quam  cutis,  quae  frigida,  li¬ 
vida  aspiciebatur;  indigenas  tantum  morbo  obnoxios  es¬ 
se,  eumque  tanto  facilius  secale  cornutum  excitare,  quo 
recentius  esset. 

Ephemerides  N*  C.  dec.  III.  habent,  Brurmer 
anno  1690  Augustae  Vendelicorum  foeminam  vidisse  sicca 
manuum  digitorum  gangraena  multatam  propter  usum 
panis  farina  secalis  cornuti  contaminati.  Ex  chirurgo 
autem  aegrotae  Brunnerum  rescivisse,  plures  vicinarum 
incolas  iisdem  malis  affligi  et  eo  gravioribus  ,  quo  panis 
ex  secale  corniculato  factus  recentius  coctus;  se  paulio 
ante  pedem  eadem  de  causa  gangraena  affectum  amputasse. 

An.  1709  Aurelianensis  Galliae  regio  epidemicae 
lmjus  gangraenae  furori  succumbebat.  Noel  quinqua¬ 
ginta  et  pius  miseranda  lue  plectos  in  Aureliae  nosoco¬ 
mio  curandos  liabuit.  In  halluce  primum  emicans  sicca  , 
nigra  gangraena ,  pedem  inde,  crus,  ipsamque  coxam 
nonnumquam  invadebat.  Acta  ejusdem  R.  scientiarum 
Academiae  Parisiensis  historiam  referunt  de  homine,  cui 
ex  sicca  gangraena  emortua  pedes  crura  coxae  excide¬ 
rant.  Noel  testatur,  secalis  messim  an.  1709  iu  Soionia 

quartam  sui  partem  granorum  corniculatorum  exhibuisse, 
quod  post  usum  panis  inde  confecti  incolae  temulentia 
corripiebantur,  quam  saepe  gangraena  sequebatur,  quod 
a  propinquis  regionibus,  ubi  secalis  ab  eo  vitio  immunis 
erat,  ea  se  quoque  calamitas  abstinuit» 

Eodem  anno  1 709  Provincia  Lucernae  in  Helve¬ 
tiis  ,  an.  vero  1715  et  3716  praeter  ditionem  Lucer- 
nensem,  Tigurina  quoque  et  Bernensis  eam  cladem  ex¬ 
periebantur  ,  quam  secale  cornutum  pani  commixtum 
pro  causa  habuisse,  traditum.  Juxta  Langium  lassitudine 
insolita  morbus  exordiebatur,  inde  extremitates  frigidae  1 
pallidae,  rugosae,  stupidae,  motu  ferme  privae,  pro¬ 
fundo  et  acuto  excruciabantur  dolore  ,  quem  calor  exa-^ 
sperabat,  intensum  vero  frigus  nonnihil  leniebat:  Dolores 
ex  manibus  pedibusque  ad  brachia,  humeros,  crura 
coxasque  contendebant;  marcescentes  tandem  ac  sphacelo 
nigrescentes  membrorum  partes  ,  aut  integra  membra  e 
vivo  excidebam.  Praecipuae  vitae  functiones  sub  tanti 
decursu  morbi  parum  ceteroquin  laesae.  Saevientibus  ta¬ 
men  doloribus  ,  levis  calor  febrilis  evolvebatur  ac  copio 
sus  ex  superioribus  duntaxat  corporis  partibus  emunge¬ 
batur  sudor ,  somnus  fatigans.  Morbi  gradus  non  in 
omnibus  idem ;  qui  exiguam  panis  vitiati  quantitatem, 
comederant  carebaria  tantum ,  stupore  ,  temulentia  mul¬ 
tabantur. 

Gangraenae  siccae  epidemicae  anno  1747  in  Solonia 
post  messim  dominatae  descriptio  ,  quam  cl.  Duhamel 
B,  scientiarum  Academiae  Par.  tradidit,  cum  Langii 
historia  adamussim  congruit.  Tanta  hic  in  nonnullos 
ferocia  morbi,  ut,  cunctis  corporis  membris,  thoracicis 
abdominalibusque  depastis  ac  misere  delapsis  5  mutilo  s 

horribile  visu!  trunco  per  hebdomadas  adhuc  vivere 
viso,  vix  parceret. 

Memorabilis  est  Duhamelii  observatio,  membrorum 
scilicet  secalina  hacce  gangraena  emortuorum  delapsum , 
nullam  unquam  haemorrhagiam  neque  comitem  neque 
subsequam  habuisse ;  nihilosecius  omnes ,  quibus  haec 
accidebant ,  periisse. 

Horrendis  membrorum  mutilationibus,  necibus  in- 
latis ,  gravissimisque  posthumis  tota  vita  perennantibus 
execranda  fuit  gangraena  sicca  epidemica  in  Nosocomio 
Aureliae  Gallorum  a  Salerne  observata  et  R.  Acad. 
scientiar.  Par.  anno  1 74B  egregie  descripta.  Secalis  cor* 
nuti  effectum  eam  fuisse  ,  nullum  auctori  dubium. 

Separationem  partium  emortuarum  a  vivis  nullam 
unquam  haemorrhagiam  sequutam,  ut  Duhamel,  Salerne 
quoque  notavit. 

Praeter  gangraenam ,  utpote  consueta  morbi  sym¬ 
ptomata  Salerne  memorat  aspectum  aegrorum  hebetem  , 
stupidum,  colorem  cutis,  faciei  inprimis  et  oculi  icteri¬ 
cum,  abdomen  inflatum,  durum,  tensum,  emaciationem 
maximam.  Ceterum  excretiones  alvinae  ferine  normales, 
exceptis  postremis  vitae  diebus ,  quo  tempore  diarrhoea 
et  colica  raro  absentes  i  appetitus ,  somnus  nequaquam 
desiderati;  pulsus  minimi  ferme  imperceptibiles ;  sanguis 
ab  incisa  vena  viscosus,  aegre  fluens;  mares  prae  faeminis 
morbo  obnoxios  fuisse  ,  ab  omnibus  observatum. 

Origo  morbi  gangraenosi  epidemici,  superius  expo¬ 
siti,  ex  secale  clavis  vitiato  Read  quoque  Lindvall  9 
Bergii ,  Tissot ,  V  etillarl  aliorumque  longe  plurium 
judicio  sancita.  Imo  V etillarl  singularem  refert  casum , 
quo  secalis  cornuti  nequitia  ejusque  progignendae  gau- 

graenae  pntemia  extra  omnem  dubitationem  poni  viden- 
tur.  Erat  vir  quidam  pauper  ,  qui  cum  vidisset  agrico- 
lam  secale  cribrantem  ,  hunc  deprecabatur,  ut  sineret* 
sequiora  ac  rejecta  se  grana  auferre.  Is  autem  edoce¬ 
bat  eum  mala  ,  quae  manducantibus  panem  cum  illa 

sorde  confectum  accidere  solent ;  constabat  enim  pro 
maxima  parte  ex  secale  corniculato  ;  at  ille  propter 
indigentiam  monito  non  obsequabatur ;  ac  ex  infenso 
frumento  panem  confecit  eoque  ipse ,  uxor  ejus ,  et 

liberi  pasti  sunt.  Cujus  miseri  poenam  brevi  luebant. 

Yix  enim  mensis  erat,  ex  quo  de  eo  pane  manduca¬ 

verant,  jamque  vir,  uxor  et  liberi  duo  misere  pe¬ 
rierant.  Infans  adhuc  lactens  pulte  ejusdem  farinae  nu¬ 
tritus  et  ipse,  vitae  servatus,  sed  qualis  1  auditu,  lo¬ 
quela  cruribusque  privus. 

Quamvis  tot  observationibus  et  concorde  tot  cla¬ 
rissimorum  judicio  virorum  infensa  secalis  cornuti  in¬ 
doles  ejusque  nervos  pessundandi  gangraenamque  siccam 
epidemicam  progignendi  potentiam  evicta  prorsus  vide«* 
retur ,  attamen  non  defuere ,  ut  superius  notatum  est ; 
qui  contra  opinarentur ;  clavos  secalinos  innocuos  praedi¬ 
carent;  morbi  convulsi  vi  epidemici  gangraenaeque  siccae 
causas  lelluricas ,  cosmicas ,  atmosphaericas  criminarentur, 
autumantes,  utramque  luem,  secalinam,  et  humanam, 
earundem  causarum  progeniem  sistere. 

Quo  dubia  dissiparentur  ad  experimenta  ventum  est, 
quibus  loco,  ut  lis  dirimeretur,  controversiae  auctae  sunt. 
Ephemeride  ,  cui  titulus  erat  —  Journal  des  Savans 
—  anni  1676  docemur,  Doct.  Thuillier  pluribus  animali¬ 
bus  secale  cornutum  administrasse,  cuncta  perisse.  Expe¬ 
rimentis  porro  II.  scient.  Acad.  Par.  anno  1710  jussis 

constat,  oblatum  secale  cornutum  gallinas  respuisse  nul¬ 
laque  arte,  non  excepto  plurium  dierum  jejunio,  ad 
illud  ingerendum  cogi  potuisse. 

Cl.  Scrinci  narrante,  canis,  pane  devorato  ex  secali 
corniculato  cocto,  inter  horrendos  spasmos  periit,  quod 
idem  accidit  porcis  ,  anseribus  ,  gallinis  ex  eadem  dape. 

Sus ,  quam  Salerne  hordeo  cum  parte  tertia  cla¬ 
vorum  secalinorum  mixto  saginandam  curaverat,  sub 
inflationis  ventris  et  gangraenae  variis  partium  internarum 
vestigiis ,  mutato  etsi  postea  pabulo ,  ob  defectum  cla¬ 
vorum  ,  interiit. 

Aliam  suem  secalis  clavo  vitiati  furfure  nutritam  cun¬ 
ctos  quatuor  pedes,  utramque  aurem  gangraena  amisisse, 
ex  puella  idem  Salerne  certiorabatur,  ex  qua  id  quoque 
discebat ,  canes  atque  gallinas  a  secale  cornuto  vehemen¬ 
ter  abhorrere,  anates,  quibus  illa  secale  corniculatum 
comedendum  dederat  subsequa  die  torpidas  factas  fuisse , 
neque  ex  cavaedio  exire,  ut  solebant,  amplius  quaesi¬ 
visse  ,  biduo  post  binas  interiisse. 

Eadem  de  alia  sue  quindecim  dies  secale  cornuto 
frumenti  furfuri  mixto  a  cl.  Read  memoriae  prodita 
sunt.  Decima  septima  experimenti  die  sinistram  gan¬ 
graena  aurem  adorta,  quae  subsequa  die  delapsa,  altera 
vero  die  sus  emortua.  Idem  auctor  refert ,  decoctum 
saturatum  secalis  cornuti  melli  mixtum  illico  muscis 
necem  attuliisse. 

Ceteris  accuratiora  longeque  plura  pericula  fecit 
cum  secale  cornuto  ill,  Tessier  in  Solonia;  subjuncta 
etiam  animalium  necatorum  sectione. 

Cum  alio  frumento  commisti  clavi  secalini  anates 
cluas,  meleagridem  et  duas  sues  juniores  gangraena  prae¬ 
via  exlioxerunt. 

Alia  animalia  panem  inde  cum  farina  paratum  om¬ 
nino  repudiarunt,  nec  farne  quidem  ad  ilium  devorandum 
cogi  potuerunt  Id  quoque  experimentis  Tessier  evictum, 
nocendi  vim  non  uni  secali  corniculato  recenti  compe¬ 
tere ,  verum  et  vetustiori.  Doct.  Lorinser  an.  1822  es 
drachma  secalis  cornuti  horis  36  pipionem  necatum  vi¬ 
dit,  et  post  dies  octo  alter  pipio  extinctus,  cui  dimidiam 
unciam  ejusdem  secalis  ingesserat.  Juxta  hunc  auctorem 
infusum  clavorum  et  hyrudinibus  et  muscis  lethale. 

Experientiae  modo  exponendae  veniunt  iu  schola  ve¬ 
terinaria  Berolinensi  a  Doct.  Halbach  illius  directore, 
interventu  Consiliarii  Langermann  in  brutis  tt  in  homine 
factae,  quas  supraiaudatus  Doct.  Lorinser  op.  cit .  evul¬ 
gavit.  Drachmae  novem  clavorum  secalinorum  diebus 
novem  binos  pipiones,  quatuor  vero  drachmae  cum  di¬ 
midia  gallum  diebus  quinque  occiderunt.  Felis  et  canis 
vix  ingestum  secale  vomebant ,  quare  nullus  effectus. 

Tres  homines  ex  hausto,  nescimus  quanam  quanti¬ 
tate,  infuso  secalis  cornuti  cum  uncis  binis  secalis  et 
lib.  duabus  aquae  ebullientis  parato  ,  calorem  ventris  s 
praecipue  ad  epigastrium,  nauseam,  et  vomituritionem 
experti  sunt.  In  quinque  aliis  hominibus  ex  sumptis  a 
singulo  drachmis  duabus  secalis  corniculati  pulverati  , 
vertigo,  lassitudo,  appetitus  insolitus  ,  horripilationes, 
sudores,  calor,  ruborque  faciei,  ructus  nauseosi  foeten¬ 
tes,  vomitus,  in  aliquo  cibi  fastidium,  carebaria,  siccitas 
oris  ,  diarrhoea  ,  dolores  colici,  salivatio  excitata  fuerunt. 
Iteratum  post  hebdomadam  in  iisdem  individuis  experi¬ 
mentum  cum  unica  clavorum  drachma  mitiora  provo¬ 
cabat  symptomata. 

Cum  eadem  quantitate  farinae  secalis  cornuti  et 

secalis  sani  panis  confectus  fuit.  Unciae  quinque  cum 
dimidia  hujus  panis  spatio  dierum  sex  gallo  domestico 
lethales  ;  a  cane  vomitu  constanter  rejectus.  In  undecim 
liominibus  quorum  singulus  duas  aut  tres  drachmas  ejusdem 
panis  devoraverat  ,  quae  sequuntur  symptomata  adnota- 
bantur:  ardor  stomachi  in  uno ,  diarrhoea  in  uno,  pia- 
tycoria!  itidem  in  unico  individuo ,  pulsus  pleni  ,  duri 
frequentes  in  duobus,  congestio  capitis  in  tribus,  mem¬ 
brorum  lassitudo  in  tribus,  vomitus  in  quatuor,  stupor 
in  quatuor  ,  salivatio  nausea  in  quinque,  anorexia  et 
cephalaea  in  sex. 

Ejusdem  scholae  veterinariae  tentaminibus  id  quoque 
docemur,  secale  cornutuuUtorrefactum  ad  gradum  60  K. 
omni  ferine  efficacia  destitui.  Praeterea  insons  idem  cortice 
privatum  et  ablutum  fuisse  gallo  domestico,  quem  postea 
ingesta  grana  integra  necarunt. 

Traditis  experimentis  ,  quibus  deleteria  secalis  cor* 
nuti  indoles ,  ejusque  rapbaniam  non  minus  ,  quam  gan¬ 
graenam  siccam  patrandi  vis  evinci  videtur,  contrario 
nunc  exponemus  eventu  facta. 

Vulgatissima  sunt  inter  medicos  pericula  a  Model , 
Sch  leger ,  et  Fannantier  cum  secale  cornuto  capta, 
quibus  ab  omni  ferme  tam  morbi  nervosi  ,  quam  gan¬ 
graenosi  accusatione  clavos  secalinos  liberare  satagebant. 

Model  illos  cum  alio  frumento  commistos  impune 
columbis  projecisse,  affirmat  neque  sub  hoc  connubio  in 
panem  subactos  et  coctos  nocuisse. 

Schleger  experimentis  in  muscis ,  canibus ,  gallinis , 
in  sue  ,  ove  et  carpionibus  factis,  item  ex  applicatione 
ad  vulnus  recens  in  digito  hominis  facta  innocuos  de¬ 
clarat,  et  monet,  si  quid  noxae  haberent,  exiguam  istam 

futuram  ,  quum  tam  parva  quantitate  cum  frumento 
mixta  essent  ;  plurimam  enim  partem  vel  in  agro  de¬ 
cidere  vel  in  horreo. 

Parmentier  experimenta  in  brutis  quibusdam  insti¬ 
tuit  ,  icilicet  in  columba  ,  gallina ,  cane  ,  quae  omnia 
nihil  mali  passa  sunt  ex  eonnubio  clavorum  secalinorum 
cum  aliis  alimentis  vel  dum  contriti  cum  farina  in  panem 
versi  sunt. 

Narrat  quoque  cl.  Parmenlier ,  se  ipsum  per  heb- 
domadem  mane  jejunum  dimidiam  drachmam  secalis 
cornuti  impune  ingessisse. 

Schreber  quoque  ,  ut  ipse  refert ,  sine  noxa  pluries 
vitiosa  haecce  grana  per  agros  inambulando  deglutivlt, 

Doct.  Reimann  in  Siiesia  pane  cum  octava  parte 
secalis  eorum  i  confecto  anatem  nutricavit ,  idque  sine 
animalis  damno  factum. 

Nulla  quoque  pernicies  inlata  cani,  cui  per  qua¬ 
triduum  singula  die  semiuneiam  ,  et  vaccae  ,  cui  per 
hebdomadem  unciam  quotidie  pulveris  secalis  cornuti  idem 
auctor  administravit.  Ipse  Reimann  triduo  drachmam  se¬ 
calis  corniculati  in  panem  versi  ,  perque  aliud  octiduum 
viginti  ingentia  grana  ejusdem  secalis  absque  nilo  incom¬ 
modo  sumpsit. 

Qui  allatas  morbi  epidemici  tum  convulsivi  cum  gan¬ 
graenosi  observationes  ,  nec  non  experimenta  cum  secale 
cornuto  ili  brutis  ac  in  homine  capta  aequa  lance  per¬ 
penderit,  ac  simul  consideraverit,  tot  utriusque  morbi 
epidemiarum  concorde  summorum  judicio  virorum  secale 
cornutum  accusatum  fuisse ;  experimenta  vero  ,  quibus 
pernicialis  ejus  vis  comprobatur,  contrario  eventu  facta 
numero  et  natura  immensum  superare.  -—Modcl,  Schlegcr 


et  Farmentier  a  Tessier  primum,  inde  ab  aliis  objectum 
fuisse  ,  cum  nimis  exigua  secalis  vitiati  copia  sua  pericula 
fecisse,  neque  sat  longo  tempore  continuasse;  quatenus 
falso  opinarentur,  parva  setnper  quantitate  cum  frumento 
in  pane  clavos  secalinos  mixtos  esse  ,  plurimamque  borum 
partem  vel  in  agro  decidere  vel  in  borreo  —  iisdem  ob¬ 
jectionibus  tam  Schreberi ,  quam  Rei  manni  experimenta 
subjacere  —  efficaciae  tandem  gradum  in  secale  cornuto 
tam  ratione  regionis ,  ad  quam  spectat ,  et  temporis  , 
quo  a  messi  distat  granum,  aut  a  coctioue  panis,  tum 
ratione  evolutionis  clavorum  differre  posse  ,  non  dubitamus 
quin  iste  nobis  assentiatur,  secale  cornutum  utpote  veram 
utriusque  calamitatis,  raplianiae  nempe  et  gangraenae 
siccae  epidemicae  causam  respicientibus. 

At  quomodo  eadem  causa  tam  diversos  edit  effectus , 
rapbaniam  modo,  mox  vero  gangraenam?  Binis  bis  aegri¬ 
tudinibus,  quamvis  diversa  sub  specie  se  manifestantibus, 
unam  eandemque  indolem  subesse  unoque  gradu  eas  dif¬ 
ferre  verisimiilimum.  Etenim  vertigo ,  lassitudo  spontanea, 
temulentia,  membrorum  dolores,  pulsus  parvi,  tardi, 
debiles  non  convulsivae  tantum  morbi  formae  propria  , 
sed  in  gangraenosa  quoque  obvia ,  et  gangraenae  praevia 
symptomata  esse  consueverunt.  Maximi  porro  momenti  id 
est,  quod  Langius  in  Helvetiis  notavit:  gangraenam 
nempe  illis  parcere  consuevisse,  qui  exigua  panis  vitiati 
copia  usi  erant  ,  a  carebaria  vero ,  stupore  et  temulentia 
nec  istos  immunes  fuisse. 

Si  ergo  eadem  ferrne  symptomata  nervosa  utriusque 
morbi  tam  convulsivi  quam  gangraenosi  iuitiutn  comitantur; 
*i  ubi  secale  cornutum  minori  potentiae  gradu  operatur 
propter  minorem  quantitatem  aut  propter  minus  virti- 


lentam  qualitatem  —  nervetim  omnino  systema  afficit,  ac 
nervosa  tantum  symptomata  excitat  et  viceversa  ;  rapha - 
niam  et  necrosim  usiilagineam  utpote  binas  unius 
ejusdemque  affectionis  morbosae  manifestationes  habere 
licet,  quae  in  gradibus  inferioribus  remanens  ,  ad  systema 
nervenm  ,  cujus  perturbationes,  facilius  manifestandas, 
solummodo  profert,  limitata  videtur;  ad  altiores  vero 
gradus  evecta,  et  capillari  systemate  profundius  adhuc 
afleclo  ,  hujus  quoque  labefactatae,  imo  penitus  extinctae  , 
vitalis  energiae,  expansibilitatis ,  phaenomena,  gangraena 
sicca  ,  in  scenarn  veniunt. 

Neque  ex  diversa  tantum  quantitate  ingesti  secalis 
cornuti  discrimen  effectus  modo  mitioris  ,  raphaniae  ,  et 
modo  gravioris,  gangraenae  siccae  ,  ut  Langius ,.  ob¬ 
servavit  ,  repetendum.  Praeter  humiditatis  gradum  tem¬ 
pestatis  solique,  maximum  in  determinanda  majore  aut 
minore  secalis  cornuti  efficacia  influxum  exercere  clima 
tuemur;  unde  id  intelligitur ,  cur  in  Germania  rapha  niam, 
in  Gallia  vero  gangraenam  siccam  ferme  exelusive  eadem 
causa  ellecerit.  Ex  his  sequitur,  secale  cornutum  Galliae , 
et  praecipue  Soloniae  ,  non  quantitate  tantum  ,  sed  vi  sibi 
insita  superare  germanic.um. 

Communiores  porro  ,  quos  in  therapeutico  secalis 
cornuti  usu  effectus  observamus,  sunt:  vertigo,  lassitudo, 
alvi  constipatio  cuifn  inflatione  ventris ,  aliquando  vero 
dysenteria,  dolores  colici,  pulsus  retardati,  parvi,  de¬ 
biles  ,  quae  symptomata  ubi  cum  iis  conferantur  ,  quae 
a  Scrinci  et  Salerne  tum  in  morbo  convulsivo  ,  tum  gan¬ 
graenoso  affectis  adnotata  fuerunt  ,  aliud  erunt  argumen¬ 
tum  ,  quo  alterius  convincamur ,  utramque  luem  ,  ner¬ 
vosam  et  phagedaenicam  ,  quarum  prima  Germania  ,  altera 

vero  Gallia  et  Helvetia  superiori  aetate  affligebantur  9 
ejusdem  causae,  secalis  nempe  corniculati,  progeniei» 
fuisse. 

USUS  THERAPEUTICI. 

Qui  teterrima  venena,  Aconitum  Belladonam  f 
Strychninam ,  acidum  Hydrocyanicum  ,  Arsenicum  9 
M,  Sui  limatum  Corrosivum  ,  Jodium  etc .  herculea 
manu  domare  ac  salutifera  reddere  sciverunt ,  medicos  , 
nil  mirum  ,  odiosum  quoque  olim  secale  cornutum  ho¬ 
minibus  amicum  ac  anxie  saepe  invocandum  fecisse.  At 
ne  nimis  ideo  hi  superbiant  j  etenim,  quod  de  omnibus 
ferme  praestantioribus  pharmacis ,  ut  quas  possident  , 
therapeuticae  virtutes  non  medicorum  industria,  sed  casu 
fortuito  innotuerint,  id  et  de  secale  cornuto  accidit  , 
quemadmodum  mox  videbimus. 

Traditur  ,  ia  Germania  contra  nimium  lochiorun» 
fluxum  secale  cornutum  jamdudum  adhiberi  ,  idque  Pa¬ 
risiis  quoque  prospero  eventu  factum;  in  epidemiis  pha¬ 
gedaenae  siccae  ,  pluribus  Galliae  regionibus  infestis,  de 
quibus  loquuti  sumus,  id  observatum  fuisse ,  quae  morbo 
corripiebantur,  mulieres  praegnantes,  abortire;  non¬ 
nullos  exinde  empiricos  ad  accelerandum  partum  eo  usos 
fuisse.  Quae  si  vera  sunt  ,  ut  videntur ,  originem  gan¬ 
graenae  siccae  epidemicae  a  secale  corniculato  magis 
magisque  confirmarent.  Desgranges  et  Doct.  JBordot 
autumant ,  arcanum  illud  pharmaeon,  quo  Bothlaw  ob¬ 
stetricus  batavus  ad  expediendum  partum  —  ad  deficien¬ 
tes  nimirum  aut  languentes  uteri  contractiones  excitan- 
das  —  utebatur,  cujus  secundum  praebium,  juxta  au- 

etorem,  nunquam  effectu  carebat ,  secale  cornutum  fuisse. 
Idem  porro  Desgranges  affirmat,  se  anno  jam  1777 
eodem  scopo  adhibitum  secale  cornutum  Lugduni  vidisse, 
ipsumque  ibidem  prospere  eo  usum  fuisse. 

Ad  promovendum  partum  primo  propositum  secale 
cornutum  inveniri  iu  ephemeridibus  Physicae  Par.  an. 
1774,  auctor  est  ili.  Beaudeloccjue ;  eas  enim  legere 
nobis  non  licuit. 

Juxta  alios  americanus  Doct.  J*  Stearns  ille  esset, 
qui  epistola  Doct.  Aktrley  data  et  arcluvio  medico  no¬ 
vae  Yorck  consignata  primam  de  hac  secalis  cornuti  — 
pulvis  parturiens  ab  eo  dicti  —  virtute,  notitiam  fide 
dignam  suppeditavit. 

At  istius  secalis  cornuti  efficaciae  in  ciendis  contra¬ 
ctionibus  uteri  ejusdemque  obstetricae  utilitatis  divulga-s 
tionem  prae  ceteris  juvit  Americanus  Olivier  Prescot9 
lecta  ante  Academiam  med.  Massachusetzi  hac  de  re  dis¬ 
sertatione  ,  ephemeridibus  inde  physico  —  medicis  Sa- 
rnuelis  fothergill  et  J,  Want  an,  1814  Londini  edita. 

Ab  hoc  tempore  plurimae  scriptis  consignatae  me¬ 
dicorum  observationes  circa  therapeuticas  secalis  cornuti 
virtutes. 

Actionem  secalis  cornuti  in  uterum  electivam ,  eju- 
sque  vim  expulsivas  hujus  organi  contractiones  excitandi 
penitus  confirmatas  Prescot  habuit. 

Mira  etiam  celeritate  juxta  auctoris  observatum 
pharmacum  operatur.  Viginti  in  casibus  bis  post  septem 
Lorae  sexagesima,  semel  post  octo,  septies  post  decem, 
ter  post  undecim ,  iterum  ter  post  quindecim  ab  ejus 
adplicaticne  sequebatur  effectus,  ab  hora  usque  ad  bihor 
rium  perseverans ;  quater  defuit. 

Sub  decocti  forma  auctor  medicamentum  dispensare 
consuevit  ,  ea  ratione  ,  ut  drachma  ejusdem  ab  unciis 
quatuor  aquae  exciperetur.  Tertia  pars  decocti  dosim 
specialem  constituebat,  quae  ubi  effectu  carebat,  inter¬ 
vallo  duodecim  minut.  iterabatur. 

Praestantiam  quoque  secalis  cornuti  in  cohibendis 
Uteri  haemorrhagiis  partum  comitantibus  Prescot  con¬ 
firmabat,  ac  simul  videbat,  omnes,  quibus  secale  cornu¬ 
tum  ante  partum  administratum  fuerat,  mulieres  vel  eas 
quae  in  metrorrhagiam  valde  proclives  erant  ,  ab  hoc 
incommodo  immunes  inde  evasisse. 

Parcitas  quoque  lochiorum  nec  non  citior  eorundem 
cessatio  post  secalis  cornuti  usum  observatae. 

Pharmaceuticam  hanc  secalis  cornuti  praestantiam 
in  promovendo  partu  pluribus  editis  observationibus 
practieis  anno  1828  primus  inter  nos  confirmabat 
'Doct.  /.  Bigeschi  obstetriciae  Florentiae  professor.  Que¬ 
madmodum  Doct.  Bordol ,  Bigeschi  quoque  refert,  me¬ 
dicamenti  effectum  aliquando  illico  post  pauca  sexagesima, 
aliquando  vero  non  nisi  praeterlapsa  hora  ,  aut  majori 
etiam  temporis  spatio,  ab  ejus  adplicatione  manifestari, 
nonnunquam  etiam  desiderari. 

Praeter  maximi  faciendum  ,  quod  secale  cornutum 
parturientibus  praestat,  auxilium,  contra  abortus  quoque 
periculum,  primis  gestationis  periodis,  phlebotomia,  opiatis, 
.aliisque  adstringentibus  tutius  suppeditare  remedium  doct. 
uitlee  Philadelphiae  medicus  expertus  est. 

Ubi  autem  propter  partialem  placentae  separationem 
ab  utero  gravis  pregnantem  haemorrhagia  premit,  tam  ad 
hanc  cohibendam,  quam  ad  provocandum  partum,  et  si¬ 
mul  matris  foelusque  vitam  servandam,  observante  Doct. 


Shallcross  itidem 


aiuciicano ,  nil  secale  cornuto  tutius. 

Quae  contra  secalis  praestantiam  in  sollicitando  partu 
nec  non  contra  innocuum  ejus  usum  Parisiis  propone» 
bantur,  dubia  a  Lamotte ,  experimentis  ab  obstetrice  La~ 
seba  pelle  factis  innixo  ,  nec  non  a  Legouais ,  .  expe¬ 
rientia  auctoritateque  ili.  Beaudelocque  dissipabantur. 

Observationibus  porro  a  Doct.  Dawies  evulgatis  , 
non  solum  ulterius  evincitur,  secale  cornutum  feriantes 
revocare ,  sed  et  nondum  inchoatas  uteri  contractiones  , 
contra  Prescoi  aliorumque  sententiam,  excitare,  idque 
etiam  in  utero  non  gravido  efficere. 

In  ea  insuper  haemorragiae  specie,  quae  retentae 
in  utero  placentae  post  excussum  foetum  debetur  ,  tam 
ad  sistendam  haemorrhagiam  ,  quam  ad  ejiciendam  pla¬ 
centam  ,  excitata  uteri  actione  ,  praesentaneum  in  secale 
cornuto  auxilium  inveniebat  doct.  Ballardini.  Quod  au¬ 
xilium  tanto  pluris  facendum  in  metrorrhagia  abortus 
comite,  quemadmodum  Ballardini ,  aiiique  experti  sunt, 
quod  inmissio  manus  in  uterum  difficillima  tunc  sit. 

In  diario  medico  Americano  mens.  Febr.  an.  1828 
invenimus  ,  doct.  Dewees  obstetriciae  professorem  in  Pen- 
silvaniae  soientiar.  Universitate  id  confirmasse,  quod  antea 
affirmaverat  Chevreul,  dolores  nempe  ,  qui  a  secale  cor¬ 
nuto  in  parturientibus  excitantur  ,  a  spontaneis  differre: 
minus  generatim  molestos  esse  ,  minus  in  sede  aliqua 
fixos  ;  at  nequaquam  in  intervallis  penitus  silere  et  per¬ 
fectam  quietem  parturienti  concedere,  quemadmodum 
spontanei  faciunt  ;  nullam  praeterea  ah  usu  secalis  cor¬ 
nuti  noxam  in  foetum  derivari  ,  quod  nonnulli  erant 
suspicati  ;  qui  post  dimidiam  ah  ingesto  medicamento 
horam  adhuc  desideratur  ,  eflectum  in  posti  rum  quoque 
defuturum ,  unde  iterandae  adplicationis  necessitas. 

Praeter  metrorrhagiam ,  Leucorrhoeae  quoque  secale 
cornutum  tuto  mederi,  testantur  observationes  doct.  Mar- 
shall  Hali ,  ephemeridibus  medico-physicis  Londinensibus 
mens.  Maii  ao.  1829  editae. 

Analogiam  sano  consilio  sequutus  doet.  Spajrani>  non 
solum  contra  metrorrhagiam  citra  partum  occurrentem  , 
sed  et  contra  alias  haemorrhagiae  species,  epistaxim  9 
haemoptysim  ,  haematuriam  secale  cornutum  periclitaba¬ 
tur,  quod  tam  prospero  et  praesentaneo  successu  factum, 
ut  similem  a  nullo  alio  remedio  oblinere  unquam  li¬ 
cuerit  (1)* 

Quatenus  porro  statum  uteri  pathologicum  in  quo 
metrorrhagia  radicatur,  irritationem  congestivam  esse, 
fateri  modo  non  dubitant  omnes,  qui  pathologiam  per 
experientiam  clinicam  et  anatomen  pathologicam  colunt, 
idcirco  et  contra  morbosas  uteri  congestiones  absque  hae¬ 
morrhagia  decurrentes ,  ideoque  forsan  in  veram  me- 
tritidem  facilius  abeuntes,  secale  cornutum  praestiturum, 
sapienter  auctor  conjiciebat.  Quae  adeo  rationalem  con¬ 
jecturam  sequebantur,  clinica  experimenta  ,  spem  neu- 
tiquam  fefellerunt ,  quemadmodum  evulgatae  docent  ob¬ 
servationes.  Contra  haemorrhagiae  varias  species ,  metror¬ 
rhagiam  ,  hemoptysim,  haematemesim  ,  epistaxim  experi¬ 
menta  cum  secale  cornuto  iterabant  alii  medici,  Doct« 
nempe  Pignacca ,  Troili ,  et  Cabitii  eodem,  quo  Spajrani , 

(1)  Efficaciam  secalis  cornuti  ad  praepediendas  et  cohi¬ 
bendas  haemorrhagias  Duhamel  et  Falerne  observatio  jam 
suadebat ,  quod  nempe  omnes  ,  quibus  propter  gangraenam 
emortua  membra  excidebant,  ab  haemorrhagia,  adeo  cete- 
roquin  similibus  in  casibus  obvia,  prorsus  immunes  erant* 

successu.  Doct.  autem  Troili  medicus  primarius  nosocomii 
Ticinensis  in  femina  ,  cui  ad  curandam  haemoptysim  secale 
administraverat,  pulsus  valde  retardatos ,  parvos,  debiles, 
calorem  animalem  inminutum  vidit. 

Liter  novissime  evulgatas  ab  eodem  doct.  Spajrani 
observationes,  secalis  cornuti  efficaciam  contra  haemor- 
rhagias  ulterius  confirmantes ,  singularem  sibi  medicorum 
attentionem  merentur  bini  casus  metrorrhagiae,  in  altero 
secundo  ,  in  altero  vero  tertio  graviditatis  mense  erum¬ 
pentis.  In  utroque  casu  secalis  cornuti  ope  non  solum 
haemorrhagia  citissime  cohibita ,  sed  abortus  quoque,  adeo 
ceteroquin  sub  bac  rerum  positione  facilis,  tuto  inhibitus. 
Justo  tempore  enixi  infantes  vivi  et  sani.  A  suspicione 
hinc  infensae  foetus  vitae  qualitatis  secale  cornutum  ul¬ 
terius  liberatum. 

AGENTI  RATIO  AB  EFFECTIBUS  DEDUCTA. 

Nos  hic  rationem  solummodo,  qua  secale  cornutum 
incitationem  seu  motum  organicum  afficit  et  mutat  ,  in¬ 
quisituros  esse  monemus  ;  quas  in  substantia  organica 
medicamenta  faciunt .  mutationes  ,  tam  abdite  aque  sen¬ 
suum  examine  adeo  procul  accidunt ,  ut  ne  simplici 
quidem  conjectura  eas  colligere  liceat.  Quare  etiamsi 
convicti  sumus  ,  nullam  in  motu  organico  fieri  mutatio¬ 
nem ,  quin  ei  respondens  accidat  in  ipsa  substantia  or¬ 
ganica  et  viceversa,  nihilosecius  ad  illum  nostras  limitare 
investigationes  cogimur. 

Agendi  rationem  seu  effectus  medicamentorum  in 
motu  organico  ulterius  illustrari  et  scientiam  hoc  intuitu 
multum  adhuc  augeri  posse,  autumamus.  At  motus  or- 


ganici  rationem  ejusque  leges  profundius,  quam  quod 
factum  est,  disquiri  et  ab  erroribus  separari,  quibus  vel 
in  hodiernis  Physiologiae  et  Pathologiae  libris  obvolutae 
jacent ,  omnino  oportet. 

Quas  externarum  potentiarum  actio  in  corporis  ani*» 
malis  incitatione  determinat,  mutationes,  non  abstracta 
ratione  et  imaginatione  considerari ,  sed  in  concreto  et 
in  ipsis  textibus  vivis  in  quibus  accidunt,  sedulo  investi*» 
gari  et  cognosci  debent. 

Qui  studio  et  meditatione  reliquorum  vitae  sanae 
et  aegrotantis  phaenomenorum  neglectis  ,  uno  actionis 
muscularis  phaenomeno  ducti ,  persuasum  sibi  habent  , 
omnes  corporis  vivi  textus  potentiarum  externarum  sti¬ 
mulo  eadem,  qua  fibra  muscularis,  ratione  —  contra~ 
elione  —  respondere;  et  auctam  eorum  energiam  vita¬ 
lem  ,  seu  incitationem  ,  non  aliter,  nisi  vividiore  con¬ 
tractione  manifestare,  his  neque  secalis  cornuti,  neque 
ceterarum  potentiarum  vera  agendi  ratio  perspecta  un¬ 
quam  esse  poterit. 

Motus  organicus  expansione  et  contractione  com¬ 
ponitur.  Excepto  textu  musculari,  qui  suam  activitatem , 
seu  energiam  vitalem  contractione  manifestat,  et  a  na¬ 
tura  iis  in  sedibus  corporis  animalis  locatur,  in  quibus 
functiones  peragi  debent  viribus  mechanicis,  ut  efficiantur, 
opus  habentes;  (i)  reliqui  textus  organici,  qui  actiones 

(i)  Arbitrarii  omnes  corporis  motus,  cibi  praehensio  , 
masticatio,  deglutitio,  ejusque  digestio  et  progressus  in 
fistulam  entericam  ,  respiratio  ,  impulsus  sanguinis  e  centro, 
©xcretio  faecum  ,  lotii  ,  et  expulsio  foetus  ab  utero  etc. 
absque  potentiis  muscularibus  ,  instar  quarumdam  machina¬ 
rum  physicarum  agentibus  ,  perfici  nequirent» 

edant  sola  efficientia  vitali  gubernatas,  sine  ullo  eon* 
cursu  virium  mechanicarum  ,  opposita  se  habent  prorsus 
ratione ;  adeo  ut  aucta  eorundem  energia  et  incitatio 
expansione  et  majore  partium  turgore  status  vero 
oppositus  contractione  et  partium  vivarum  extenuatione 
manifestentur. 

Systema  vasorum  capillarium,  nullibi  toto  corpore 
desiderandum  ,  imo  praecipuam  totius  compagis  organicae 
partem  constituens  ,  veluti  essentiale  et  unicum  motus 
organici  substratum  et  instrumentum  respici  debet. 

Cum  itaque  inter  textum  muscularem  et  systema 
vasorum  capillarium  ea  existat  oppositio ,  ut  ille  vali¬ 
diori  contractione  ,  hoc  vero  ampliori  expansione  auctam 
suam  incitationem  manifestent ;  id  intelligilur  ,  cur  po¬ 
tentiarum  solito  magis  incitantium  actioni  subjecto  tor¬ 
pore  ,  cor  validius  se  contrahat,  systema  vero  capillare 
periphericum  amplius  se  expandat  (i). 

Minime  tamen  ex  his  sequitur ,  capillarium  expan¬ 
sionem  augeri  nequire  ,  quin  simul  contractivus  inten¬ 
datur  motus  cordis.  Systema  vasorum  capillarium  ,  gra¬ 
vissimis  vitalis  oeconomiae  officiis  destinatum ,  propria 
gubernatur  in  singulis  partibus  efficientia ,  adeo  ut  a 
quibusdam  incitamentis  electivo  modo  in  hanc  aut  illam 
partem  agentibus,  hic  illic  affici,  ad  reactionem,  hinc 
ad  vividiorem  expansionem  provocari  queat ,  quin  cor¬ 
dis  et  aliarum  partium  incitatio  eadem  ratione  mutetur, 

(i)  Sub  statu  corporis  pathologico  et  sublata  harmonia 
actionis  ,  quae  ad  normale  vitae  exercitium  est  omnino  ne¬ 
cessaria,  plures  ab  hac  lege  deflexiones  occurrunt  ,  quae 
tameu  legem  ipsam  neutiquam  derogant» 

id  quod  innumera  testantur  phaenomena  tam  physiolo¬ 
gica  ,  qua  m  pathologica. 

Reliquis  ergo  ab  omnibus  admissis  corporis  anima¬ 
lis  vivi  proprietatibus  ,  nempe  sensibilitali ,  contraclili - 
tati  et  vi  reproductivae ,  quarta  et  quidem  maximi  mo¬ 
menti,  expansihilitas  cum  PF interi,  Hebenstreit ,  Frus , 
Hodge  ,  Schultz  ,  Smith  aliisque  addenda. 

At  cum  dicimus  ,  motum  organicum  expansione  et 
contractione  componi  ,  minime  credendum  est  ,  nos 
utrumque  momentum  aeque  activum  existimare.  Quem¬ 
admodum  status  musculorum  activus ,  ille  nimirum  , 
qui  stimuli  actionem  proxime  sequitur,  est  contractio, 
status  vero  contractioni  oppositus  ab  omnibus  passivus 
liabetur  ,  uipote  qui  stimuli  psychici  ,  quoad  musculos 
voluntati  subjectos,  et  stimuli  materialis,  quoad  musco- 
los  vitae  organicae,  defectui  debetur;  eadem  prorsus  de 
causa  pars  activa  motus  systematis  capillaris  peripherici 
expansio  dicenda  est,  tamquam  illa,  quae  stimuli  actio¬ 
nem  proxime  excipiens,  cum  aucto  turgore  vitali  et 
omnibus  elatae  incitationis  signis  se  manifestat ;  dum 
status  expansioni  oppositus  cum  imminuto  turgore  et 
calore  vitali,  cum  corporis  extenuatione  cumqne  omni¬ 
bus  languentis  incitationis  signis  se  prodit  ,  atque  inci¬ 
tamentorum  privationis,  aut  defectus,  vel  potentiarum 
directe  debilitantium  effectum  sistit. 

Ex  hisce  sequitur,  medicamentorum  effectum  in 
concreto  ,  scilicet  in  ipso  motu  organico  textuum  vivo¬ 
rum,  musculari  excepto,  consideratum,  in  aucta  aut  immi¬ 
nuta  eorundem  expansione  consistere;  medicamenta  hinc 
omnia  quoad  suam  in  motum  organicum  actionem  in  ex- 
pansiua  et  in  expansioni  contraria  seu  contractiya  sensu 

negativo  distingui  posse;  expansiva  stimulantibus,  ex • 
citantibus  ,  contractiva  debilitantibus  antiexcitantibus , 
contrastimulantibus  aliorum  respodere  (i). 

Quae  prolata  principia  —  propter  facilorem  rerum  ex¬ 
ponendarum  intellectum  simpliciter  enunciata  —  apodictice 
probant  et  ab  omni  dubio  vindicant,  particularia,  ex  phy¬ 
siologico  non  minus,  quam  ex  pathologico  fonte  infinita 
fer  me  serie  producenda  ,  hic  loci  omittere  cogimur. 

Jam  vero,  secalis  cornuti  in  corpore  animali  effe¬ 
ctibus  ,  superius  traditis  ,  rite  perpensis ,  ad  quanam 
medicamentorum  seriem  illud  demandabitur?  ad  ea  , 
quae  capillarium  expansionem  et  uberiorem  in  partes 
vivas  sanguinis  derivationem  promovent;  an  potius  ad 
ea ,  quae  capillarium  expansioni  contraria  ,  adfluxum 
sanguinis  ad  partes  earundemque  incitationem  restrin¬ 
gunt  ;  uno  verbo  ad  incitantia  an  potius  ad  aniiexci- 
tantia  ? 

Substantiae,  quae  in  corpus  humanum  agetis,  tanto 
potentiae  gradu  capillarium  sanguiferorum  expansionem 
aggreditur  ac  limitat,  ut,  quae  antea  enormiter  activa 
uberrimam  cruoris  undam  ad  se  invitabant  et  ex  super¬ 
ficie  mucosa  effundebant  ,  vasa  capillaria,  mox  vero 
quasi  inanita  neque  fluxum  alere  sanguineum,  neque 

(i)  SicutI  quae  systema  capillare  magis  expandunt,  si¬ 
mul  et  cor  geueratirn  ad  validiores  contractiones  provocant 
ct  viceversa ,  idcirco  aliquis  ,  quae  nos  expansiva ,  ipse 
contractiva  et  viceversa  dicere  posset.  At  nos  snpra  monui¬ 
mus,  motum  organicum  in  textu  musculari  apposita  se  ha¬ 
bere  ratione  ac  in  systemate  capillari  peripherico. 

pristinum  justo  altiorern  stistinere  partis  calorem  amplius 
valeant  —  haemorrhagiae  cessatio  —  quae  validiore 
et  diuturniore  sua  actione  —  quemadmodum  evenit 
quando  cum  pane  mixta  insigni  in  copia  quotidie  inge¬ 
ritur  —  capillarium  sanguiferorum  expansionem  non  so¬ 
lum  imminuit  ,  sed  etiam  quibusdam  in  sedibus  prorsus 
uon  raro  extinguit;  adeo  ut  partem,  in  qua  id  accidit, 
nullum  amplius  sanguinem  et  vitae  escam  ideo  accipien¬ 
tem,  in  gangraenam  et  mortem  ruere  oporteat  —  quae 
cutis  pallorem  ,  virium  prostrationem  ,  pulsus  debiles  , 
parvos,  raros,  tardos  facit,  calorem  animalem  deprimit, 
quae  irritationes  congestivas  una  medela  antiphlogisiica 
debellandas,  excitantibus  vero  exasperandas,  cito  sanat  — 
hujusmodi  substantiae  agendi  ratio  quaenam  erit,  nisi  ea 
est ,  quam  digitalis  >  acidum  hydrocyanicum  ,  aconi- 
tum,  cicuta,  cremor  tartari ,  nitrum,  tartarus  emeticus 
exserunt  ? 

At’ dum  tot  jubentibus  iu  homine  factis,  antiexpan« 
sivam ,  seu  antiexcitantem  et  quidem  valde  potentem  se¬ 
calis  cornuti  in  systema  capillare ,  hinc  in  universum 
corpus  ,  actionem  admittimus ,  assenliemur  ne  inde  illis  , 
qui  eam  ejusdem  actionem  ,  propter  quam  uterus  et 
auxiliariae  ejus  potentiae  musculares  ad  validissimas  con¬ 
tractiones  cientur,  stimulantem,  incitantem  dicunt?  an 
ideo  existimandum ,  secale  cornutum  in  feminas  agens , 
eodem  tempore,  quo  ceterarum,  corporis  partium  incita¬ 
tionem  potenter  infirmat  ,  in  uno  eccntra  utero  ener¬ 
giam  et  vitae  vigorem  intendere? 

Si  id  credere  absurdum  ,  quanto  magis  insolitum  , 
et  in  cuncta  pugnans  physiologiae,  Pathologiae  et  Logi¬ 
cae  principia  non  esset ;  si  quod  nunc  vi  sua  capillarium 


expansioni  et  hypersthenico  partiam  turgori  opposita  , 
secale  cornutum  ,  a  morbosa  irritatione  et  sanguinolenta 
congestione  aut  ab  ipsa  jam  pblogosi ,  quibus  adfieitur  , 
uterum  liberat,  mox  vero  inverso  potentiae  modo,  ad 
altiorem  energiae  et  vigoris  vitalis  gradum  extolleret? 
Nos,,  quin  penitus  quaestionem  resolvere  et  phaenomeni 
provocatae  a  secale  cornuto  uteri  aliorumque  musculo¬ 
rum  contractionis  rationem  in  aprico  ponere  contenda¬ 
mus  ,  sequentes  Physiologorum  et  Puthologorum  judicio 
animadversiones  subjicimus:  non  omnia,  quae  abnormes 
et  quidem  validissimas  musculorum  et  organorum  con¬ 
tractiones  provocant,  vitalem  corporis  incitationem  reapse 
augere,  neque  ex  eo,  quod  universi  corporis  aut  ali- 
cujus  tantum  partis  musculi  in  justo  vehementiores  con¬ 
tractiones  adiguntur,  ad  auctam  totius  corporis  aut  partis 
singularis  incitationem  et  vigorem  conclusionem  valere; 
siquidem  abortus  ex  sanguinis  inanitione;  vomitus  a  vero 
totius  organismi  et  stomachi  languore  oriundi  —  post 
nimias  humorum  jacturas  et  sanguinis  in  primis  ;  — ■ 
convulsionum  horrendarum  nimias  phlebotemias  in  feminis 
praesertim  subsequarum  ,  et  earum  ,  quae  animalium 
mortem,  vasorum  excisione,  inlatam,  constanter  praece¬ 
dunt,  ipsiusque  tetani  universalis,  transitorii  quidem, 
sub  ipsa  nimis  copiosa  phlebotomia,  loco  lipothymiae 
nonnunquam  excitati,  ignarum  neminem  putemus. 

Haec  aliaque  ejusmodi  phaenomena  longe  plura 
nos  docent ,  quamlibet  mutationem  in  corpore  animali 
aut  in  aliqua  ejus  parte  inductam  ,  organicam  aecpiae  ac 
dynamicam  ,  tam  in  aucta,  quam  in  imminuta  incitatione 
consistentem,  dummodo  magna,  dummodo  et  subita  sit, 
potestatem  habere,  insolitas  et  vehementes  contractiones 


excitandi  aut  in  toto  musculorum  systemate,  aut  in  muscidis 
organorum  eminenter  adfectorum  propriis,  aut  cum  iisdem 
in  peculiari  nexu  organico  existentibus  — *  e.  c.  musculi 
abdominales  et  diaphragma  in  adfectionibus  stomachi,  et 
uteri. 

Si  anti-expansivam  modo  secalis  cornuti  efficaciam 
adeo  potentem ,  qua  prae  ceteris  partibus  uterum  ag¬ 
greditur  ,  ejusque  celeritatem  actionis  ad  mentem  revo¬ 
camus,  neque  insignem  negligimus  quantitatem,  qua 
ad  expediendum  partum  obstetrici  uti  solent—  et  subi¬ 
tam  et  magnam  uteri  vasis,  ad  maximum  tunc  gradum 
expansis,  mutationem  inferri  debere,  libenter  consentie¬ 
mur,  qua  posita  magna  subitaque  mutatione ,  id  ex  supe¬ 
rioribus  intelligi  potest,  cur  fibrae  uteri,  aliaeque  poten¬ 
tiae  musculares  cum  utero  in  speciali  neru  organico  exi- 
stentes,  ad  validas  subitasque  contractiones  cieantur,  quin 
ideo  stimulantem ,  incitantem  in  secale  actionem  sup¬ 
ponamus. 

Quod  si  tandem  secale  cornutum  antiexcitante  vir¬ 
tute  ,  ut  supra  evictum  est  ,  eminenti  in  gradu  pollet 
si  suam  actionem  electivo  modo  in  systema  capillare  pe¬ 
riphericum  dirigit ,  praeter  haemorrhagias  omnes ,  praeter 
ieucorrhoeam  ,  congestiones  ipsasque  uteri  phlogoses  ? 
contra  omnes  quoque  \iy  persthenicas  adfectiones  et  spe- 
ciatim  membranarum  mucosarum,  pulmonalis  imprimis, 
Laryugitidem  ,  Tracheitiueni ,  Bronchitidem  et  Poeumo- 
niiidem  catarrbales  magnopere  ipsum  fore  praestiturum 
ratio  suadet;  qua  super  re  ad  experiendum  eo  fidentius 
praeticos  exhortamur ,  quod  sub  usu  secalis  cornuti  in 
haemoptysi,  non  solum  haemorrhagiam  cito  cohibitam  , 

sed  quoque  symptomata  haemorrhagiae  superesse  solita 
et  difficulier  saepe  dissipanda ,  tussim  nempe  et  hlennor» 
rhoeam  citius  ,  quam  a  ceteris  pharmacis  ,  fugata  vi¬ 
derimus. 


ADMINISTRANDI  RATIO. 

Antequam  rationes  exponamus,  quibus  variis  in  cas¬ 
sibus  secale  cornutum  dispensari  debet  ,  monendum  est: 
non  omne  secale  cornutum  aeque  efficax  esse;  praeter 
differentias  quas  clima  facit,  quemadmodum  superius  vi* 

dimus  ,  diversae  quoque  clavorum  evolutionis  ratio  ha¬ 
benda  est.  Qui  secale  sanum  volumine  vix  superant,  et 

uno  ferme  colore  externo  ab  hoc  differunt,  clavi  secalini, 
exigua  admodum  virtute  instruuntur;  quare  crassioribus 
et  magis  evolutis  uti  praestat;  vetustate  porro  omnem 
ferme  suam  efficaciam  secale  cornutum  amittere;  enervari 
quoque  aut  penitus  etiam  deleri  ejus  vim,  ubi  iu  locis 
humidis  aut  diu  pulveratum  iu  vasis  apertis  asservatur  , 
experientia  docuit.  Recendori  ergo,  quo,  fieri  poterit,  secale 
cornuto  uti ,  et  sub  ipsa  adplicatione  ipsum  pulverari 
oportebit. 

Sub  forma  pulveris,  decocti  aut  etiam  infusi  secale 
cornutum  praescribi  potest.  Forma  pulveris  caeteris  prae- 
stantior.  Nullus  ejus  odor  ,  nullusque  ferme  sapor  huic 
adplicatiouis  rationi  favent,  quin  tamen  negemus ,  partes 
ejus  efficaces  ab  aqua  per  ebullitionem  aut  simplicem 
etiam  infusionem  elici. 

Quod  attinet  ad  dosim ,  diversa  dispensabitur  pro 
varia ,  qua  medicamentum  adhibebitur  indicatione.  Si  ad 

sollicitandum  partum  scrupulum,  aut  etiam  drachmam 
dimidiam  pulverati  secalis  admovere  licebit.  Delicatulas  , 
infirmo  stomacho  praeditas  et  valde  sensibiles  tenuiori  dosi 
tractabimus ,  granis  nempe  quindecim  aut  decem  et  octo. 
Hujusmodi  dosim  ter  quaterque  pro  re  nata  intervallo 
semihorii ,  horae,  aut  bihorii  iterare  poterimus.  Non 
convenit  inter  auctores  quoad  diuturnitatem  actionis  me¬ 
dicamenti.  Nonnulli  enim  ,  ut  Davies  ,  non  ultra  dimi¬ 
diam  horam  extendi  ,  alii  econtra,  quemadmodum  Mar - 
shall  Hali ,  plures  horas  imo  et  dies  perseverare  docent. 

Obstetrici  tamen,  duce  experientia,  ubi  post  horam 
aut  alteram  ab  admoto  pharmaco  effectus  adhuc  deside¬ 
ratur,  ad  novam  exhibitionem  devenire  solent,  illum  et 
in  posterum  defuturum  pro  certo  habentes. 

Olivierus  Prescot  medicamentum  sub  forma  deco¬ 
cti  constanter  administrabat.  Drachmam  secalis  in  uncii§ 
quatuor  aquae  coquebat.  Tertiam  partem  liquidi  super¬ 
stitis  pro  speciali  dosi  praebebat ,  quam  post  duodecim 
horae  sexagesima  iterabat ,  si  effectus  adhuc  desideraba¬ 
tur.  At  citra  partus  sollicitandi,  et  letbalis  plenae  peri¬ 
culi  haemorrhagiae  cohibendae  scopum  ,  ceteris  in  casi¬ 
bus,  et  ubi  praesertim  medicamenti  diuturno  usu  indi» 
genus,  longe  tenuiores  erunt  doses  speciales  ;  in  adul¬ 
tis  grana  sex  aut  octo  raro  superabunt ;  in  nycteme- 
ro  quatuor,  sex  ,  octo  ad  maximum  doses  hujusmodi 
sumentur. 

Nondum  praeterea  liquet,  quousque  pharmaci  usum 
prosequi  liceat.  Quamvis  Marshall  Hali  ad  tres  usque 
menses  continuum  secalis  usum  in  femina  sine  noxa  , 
ut  videtur,  producere  potuerit,  attamen  cum  sub  usu, 
secalis  cornuti  intestinorum  dolores ,  constipationem,  in- 

flationemque  et  aliquando  dysenteriam  propter  topieam 
physico- cbimicam  medicamenti  actionem  nonnunquam 
oboriri  viderimus  ,  quae  phaenomena  ab  aliis  quoque 
observata  novimus  ,  ad  illorum  statum  organorum  ,  fun¬ 
ctionesque  sub  protracto  secalis  cornuti  usu  medicum 
nunquam  non  attentum  esse  oportet. 

V 


THESES  DEFENDENDAE 


I. 

Iter  in  morbis  sanandis  non  raro  efficax. 

II. 

Emetica  saepe  [optimum  sistunt  remedium  ad 
haemorrhagias  cohibendas. 

III. 

Actio  vitalis  licet  in  reliquo  organismo  languens, 
aucta  nimis  aliqua  in  parte  esse  potest. 

IV. 

Dyspepsiam  litteratorum  a  remediis  sic  dictis 
stomachicis  exacerbatam,  potius  quam  lenitam, 
videre  frequens  est, 

V. 

Mors  strangulatorum  ex  asphyxia  ,  non  autem  ex 
apoplexia  derivanda. 

VI. 

Lingua,  etsi  admodum  spurca,  purgantium  usum 
haud  semper  postulat. 

vir. 

Chlorureta  et  jodureta  aqua  soluta  in  hjdrochlo- 
rates,  et  hydroiodales  convertuntur. 


